CELEX: 32012R0612
Language: sk
Date: 2012-07-09 00:00:00
Title: Nariadenie Komisie (EÚ) č. 612/2012 z  9. júla 2012 , ktorým sa menia a dopĺňajú prílohy II a III k nariadeniu Európskeho parlamentu a Rady (ES) č. 1072/2009 o spoločných pravidlách prístupu nákladnej cestnej dopravy na medzinárodný trh  Text s významom pre EHP

10.7.2012   
            
            
               SK
            
            
               Úradný vestník Európskej únie
            
            
               L 178/5
            
         NARIADENIE KOMISIE (EÚ) č. 612/2012
   z 9. júla 2012,
   ktorým sa menia a dopĺňajú prílohy II a III k nariadeniu Európskeho parlamentu a Rady (ES) č. 1072/2009 o spoločných pravidlách prístupu nákladnej cestnej dopravy na medzinárodný trh
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1072/2009 z 21. októbra 2009 o spoločných pravidlách prístupu nákladnej cestnej dopravy na medzinárodný trh (1), a najmä na jeho článok 4 ods. 4 a článok 5 ods. 5,
   keďže:
   
               (1)
            
            
               Farba vzoru licencie Spoločenstva sa na začiatku prílohy II k nariadeniu (ES) č. 1072/2009 vymedzuje ako „svetlomodrá farba Pantone“.
            
         
               (2)
            
            
               Farba vzoru osvedčenia vodiča sa na začiatku prílohy III k nariadeniu (ES) č. 1072/2009 vymedzuje ako „ružová farba Pantone“.
            
         
               (3)
            
            
               Je potrebné špecifikovať farby presnejšie, aby sa podporila homogenita a jednotná interpretácia a uplatňovanie nariadenia (ES) č. 1072/2009.
            
         
               (4)
            
            
               Opatrenia stanovené v tomto nariadení sú v súlade so stanoviskom výboru uvedeného v článku 15 nariadenia (ES) č. 1072/2009,
            
         PRIJALA TOTO NARIADENIE:
   Článok 1
   Nariadenie (ES) č. 1072/2009 sa mení a dopĺňa takto:
   
               1.
            
            
               V prílohe II vo štvrtom riadku sa veta „Svetlomodrá farba Pantone – formát DIN A 4, papier z buničiny, 100 g/m2 alebo viac“ nahrádza takto:
               „Svetlomodrá farba Pantone 290 alebo čo najbližšia k tejto farbe – formát DIN A4, papier z buničiny, 100 g/m2 alebo viac“.
            
         
               2.
            
            
               V prílohe III vo štvrtom riadku sa veta „Ružová farba Pantone – formát DIN A 4, papier z buničiny, 100 g/m2 alebo viac“ nahrádza takto:
               „Ružová farba Pantone 182 alebo čo najbližšia k tejto farbe – formát DIN A4, papier z buničiny, 100 g/m2 alebo viac“.
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. júla 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 300, 14.11.2009, s. 72.